**Մարզպետի տեղակալ Լևոն Սարգսյանի ելույթը Խաչարձան համայնքում տեղի ունեցած միջոցառման ժամանակ 23.09.2016թ.**

 Սեպտեմբերի 23-ին մարզպետի տեղակալ Լևոն Սարգսյանը մարզի Խաչարձան բնակավայրում մասնակցել է մի քանի ծրագրերի՝ Հավատքի պուրակի, խմելու ջրագծի և մարզադահլիճի կառուցման ավարտի հանդիսավոր արարողությանը և հանդես է եկել ելույթով: Մարզպետի տեղակալն իր ելույթն սկսել է շնորհավորանքով՝ ներկաներին փոխանցելով նաև Տավուշի մարզպետ Հովիկ Աբովյանի շնորհավորանքները: Լևոն Սարգսյանն իր երախտագիտությունն է հայտնել արգենտինահայ բարերարներին՝ ընդգծելով հատկապես Կալչիյան ամուսինների դերը, ովքեր առաջինը եղան Խաչարձանում, բարեգործության հիմքը դրեցին այստեղ և կարողացան նաև համախմբել իրենց ընկերներին՝ հանուն հայրենիքի մի փոքր անկյունի շենացման: Նա հավաստիացրել է, որ նման բարեգործությունները խիստ հայապահպան նշանակություն ունեն: Մարզպետի տեղակալը շնորհակալություն է հայտնել նաև ,,Հայաստան,, համահայկական հիմնադրամին՝ նման գաղափարները արդյունավետ կերպով բնակչությանը հասցնելու համար: